การตรวจภาพรังสีเต้านมแมมโมแกรมโดยทั่วไป นิยมตรวจ เมื่ออายุกี่ปี
คุยกับหมอรักษาโรคมะเร็ง ตอน ผลของรังสีจากแมมโมแกรม คุยกับหมอรักษาโรคมะเร็ง ตอน ผลของรังสีจากแมมโมแกรม เป็นที่ทราบกันดีว่า รังสีเอกซเรย์ที่นำมาตรวจวินิจฉัยโรค มีผลข้างเคียงที่ถึงแม้โอกาสเกิดจะน้อยมากๆมีเพียงรายงานผู้ป่วยประปราย เป็นครั้งคราว แต่ก็อาจทำให้เนื้อเยื่อที่ได้รับรังสีในปริมาณสูงๆกลายพันธ์ไปเป็นมะเร็งได้ ดังนั้นการใช้รังสีในการวินิจฉัยโรค แพทย์จึงต้องสั่งตรวจเฉพาะเมื่อมีข้อบ่งใช้ที่ชัดเจนเท่านั้น เพื่อให้ผู้ป่วยได้รับปริมาณรังสีน้อยที่สุดที่จะเป็นไปได้ ปัจจุบันมีการนำรังสีมาใช้ในการตรวจคัดกรองมะเร็งเต้านม ซึ่งจะต้องเป็นการตรวจซ้ำๆต่อเนื่องนานเป็น 10ปี คือ การตรวจภาพรังสีเต้านมแมมโมแกรมMammogram ที่ทั่วไปนิยมตรวจเมื่ออายุ 50ปี แต่ปัจจุบันบางประเทศก็เริ่มตรวจที่อายุ 40 ปี และบางประเทศตรวจทุก 1ปี ไปจนอายุ 70 ปี แต่บางประเทศก็ตรวจทุก 2 ปี แพทย์จึงต้องการทราบว่า การตรวจคัดกรองมะเร็งเต้านมด้วยแมมโมแกรมต่อเนื่อง เป็นสาเหตุเกิดมะเร็งเต้านมได้หรือไม่ ผลการศึกษาพบว่า การตรวจคัดกรองมะเร็งเต้านมในผู้หญิงวัย 40-74 ปี มีโอกาสความเป็นไปได้ที่จะทำให้เกิดมะเร็งเต้านมได้ 125 รายต่อการตรวจแมมโมแกรม 1แสนราย และในการนี้ผู้ป่วยมีความเป็นไปได้ที่จะเสียชีวิตจากมะเร็งเต้านม16ราย ซึ่งทั้งนี้ปัจจัยการเป็นมะเร็งเต้านมจะสูงขึ้นในกรณีผู้ป่วยได้รับรังสีที่เต้านมสูงขึ้น ซึ่งคือ ในผู้ป่วยกลุ่ม เริ่มตรวจคัดกรองฯตั้งแต่อายุยังน้อย คือ 40 ปี ตรวจแมมโมแกรม 1 ครั้งต่อปีมีโอกาสเกิดมะเร็งเต้านมสูงกว่าการตรวจคัดกรองฯทุก 2 ปี และในผู้ป่วยที่เต้านมมีขนาดใหญ่ที่ต้องตรวจเต้านมด้วยเทคนิคที่ทำให้เต้านมได้รับรังสีสูงขึ้น จากข้อมูลดังกล่าว ถึงแม้ไม่ใช่ข้อมูลที่ได้จากการศึกษาในคนโดยตรง แต่ก็มีความน่าเชื่อถือได้ในระดับเป็นที่ยอมรับทางวิชาการ จึงบอกเราให้ทราบว่า การตรวจโรคทุกชนิดมีทั้งข้อดีและข้อเสีย เราจึงควรตรวจโรคโดยเฉพาะการตรวจคัดกรองที่ต้องใช้รังสี เช่น แมมโมแกรม เฉพาะเมื่อมีข้อบ่งชี้ที่สมควรเท่านั้น
การตรวจภาพรังสีเต้านมแมมโมแกรมโดยทั่วไป นิยมตรวจ เมื่ออายุ 50 ปี แต่ปัจจุบันบางประเทศก็เริ่มตรวจที่อายุ 40 ปี และบางประเทศตรวจทุก 1 ปี ไปจนอายุ 70 ปี แต่บางประเทศก็ตรวจทุก 2 ปี
รังสีวิทยา (รังสีวิทยา) - Radiology